Patrick Modiano

{{Infoboks forfatter
| genre = Romaner, film
| debutarbeid = La Place de l’Étoile, 1968
}}

Patrick Modiano (født 30. juli 1945 i Boulogne-Billancourt i Frankrike) er en fransk romanforfatter, som i 2014 ble tildelt Nobelprisen i litteratur. I løpet av sitt forfatterskap har han mottatt flere utmerkelser, blant annet i 1972 Grand Prix du roman de l'Académie française. Han vant Goncourt-prisen i 1978 for sin roman Rue des boutiques obscures. Modiano mottok i 2010 Prix mondial Cino Del Duca av Institut de France for sitt livs virke, og for sitt nylige verk fikk han i 2012 den østerrikske statspris for europeisk litteratur.

Han er en av Frankrikes viktigste samtidsforfattere, og har skrevet over 30 «underlige og urovekkende romaner», men kun et fåtall er oversatt til norsk. Han tar jevnlig opp «en rekke temaer som løselig knyttes sammen fra den ene boken til den andre: Den andre verdenskrig, ungdommer som rømmer hjemmefra, frykt for fremtiden, søken etter en tapt tid, og den første kjærlighetens mirakuløse kraft.»Konferanse på Institut français : Patrick Modiano av Geir Uvsløkk , Institut Français - Oslo

 Liv og virke 
Modiano ble født i Boulogne-Billancourt i en familie hvor faren var av jødisk-italiensk opprinnelse og en belgisk mor, skuespilleren Louisa Colpijn. Modianos foreldre møttes i det okkuperte Paris under andre verdenskrig. Modianos barndom utspilte seg i en særegen atmosfære, mellom fraværet av hans far (som han hørte mange vanskelige historier om) og sin mors hyppige turnévirksomhet. I fraværet av foreldrene ble han nært knyttet til sin bror Rudy, som døde av sykdom kun ti år gammel. Modianos verker fra 1967 til 1982 er tilegnet broren. Brorens død markerte slutten på forfatterens barndom som fortsatte minnes denne perioden med melankoli og lengsel.

Modiano gikk på pensjonatskolen École du Montcel i Jouy-en-Josas, deretter ved den katolske Collège Saint-Joseph de Thônes i Haute-Savoie, og til sist ved den høyere skolen Lycée Henri-IV i Paris. Mens han var ved sistnevnte fikk han privat undervisning i geometri av forfatteren Raymond Queneau som var en venn av hans mor. Han fikk sin bac (eksamen fra videregående skole) i Annecy, og skrev seg inn som student ved Sorbonne, men avla ingen eksamener.

Hans møte med Queneau, forfatteren av blant annet Zazie dans le métro (Zazie på metroen) (1959), var avgjørende for Modianos inntreden i den litterære verden. Queneau inviterte ham med på fester i forlaget Éditions Gallimard. Modiano utga sin første roman, La Place de l’Étoile, hos Gallimard i 1968. Han ble forfatter på heltid.

I 1973 var Modiano med på å skrive på dreieboken til Dømt som forræder, en film regissert av Louis Malle, og som fokuserte på engasjementet til en gutt i det franske Gestapo etter å ha blitt avvist av den franske motstandsbevegelsen. Filmen førte til kontrovers grunnet mangelen på rettferdiggjøring av hovedfigurens politiske engasjement.

Først i 2010 kom det en tysk oversettelse av La Place de l'Étoile som skaffet ham en litterær pris og som framhevet romanen som et betydelig verk fra tiden etter Holocaust. Utsettelsen på 42 år av bokens tyske oversettelse, til tross for at de fleste av Modianos verker har blitt utgitt i Tyskland,Liste over Modianos og Modiano-relaterte verker i Det tyske nasjonalbibliotek  har sin bakgrunn i det meget kontroversielle, og til tider satirisk antisemittiske innholdet i romanen.

Den 12. september 1970 giftet Modiano seg med Dominique Zehrfuss. Forlovere var Raymond Queneau og André Malraux, sistnevnte en venn av brudens far. Paret har to døtre, Zina (1974) og Marie (1978). Sistnevnte av døtrene introduserte Modiano for et manuskript av amerikanske Tristan Egolf. Romanen, Lord of the Barnyard, hadde blitt refusert av rundt 70 amerikanske forleggere. Modiano hjalp ham å få boken utgitt i Frankrike i 1998 hos Gallimard. Den ble deretter utgitt i England, og til sist i USA.«Tristan Egolf.  Author of 'Lord of the Barnyard'» , The independent«Verdensberømt på søppelstreik», Dagbladet 10. mai 2000

Modiano ble i 2015 forfremmet fra ridder til offiser av Æreslegionen.Journal officiel de la République Française, 1. januar 2015. Lest 1. januar 2015.

 Bibliografi 

 Norske utgivelser
 1979: Gater i mørke, oversatt av Mona Lange, Cappelen 
 1982: Ungdomstid, oversatt av Kjell Olaf Jensen (Originaltittel Une jeunesse) Cappelen
 1988: Søndager i august, oversatt av Tom Lotherington (Originaltittel Dimanches d'août) Cappelen
 2015: Så du ikke går deg bort, oversatt av Tom Lotherington (originaltittel Pour que tu ne te perdes pas dans le quartier)
 2019: Dora Bruder oversatt av Tom Lotherington, Cappelen Damm 


 Romaner på fransk
 1968: La Place de l’Étoile — Roger-Nimier-prisen og Fénéon-prisen
 1969: La Ronde de nuit 1972: Les Boulevards de ceinture — Grand Prix du roman de l'Académie française
 1975: Villa triste — Prix des libraires
 1977: Livret de famille 1978: Rue des boutiques obscures — Goncourt-prisen
 1981: Une jeunesse 1981: Memory Lane 1982: De si braves garçons 1985: Quartier perdu 1986: Dimanches d'août 1988: Catherine Certitude 1988: Remise de peine 1989: Vestiaire de l'enfance 1990: Voyage de noces 1991: Fleurs de ruine 1992: Un cirque passe 1993: Chien de printemps 1996: Du plus loin de l'oubli 1997: Dora Bruder 1999: Des inconnues 2001: La Petite Bijou 2003: Accident nocturne 2005: Un pedigree 2007: Dans le café de la jeunesse perdue 2010: L'Horizon 2012: L'Herbe des nuits 2014: Pour que tu ne te perdes pas dans le quartier Filmografi 
Basert på romaner
 Une jeunesse (fra romanen ved samme navn) regi ved Moshé Mizrahi, 1983
 Le parfum d’Yvonne (fra romanen Villa triste) regi ved Patrice Leconte, 1994

Filmmanus
 Lacombe, Lucien (med Louis Malle), 1973
 Bon Voyage (med Jean-Paul Rappeneau), 2003

 Referanser 

 Litteratur 
Franskspråklig
 Roche, Roger-Yves (2009): Lectures de Modiano, Paris, Cécile Defaut.
 Blanckeman, Bruno (2009): Lire Modiano, Paris, Armand Colin.
 Julien, Anne-Yvonne (2010): Modiano ou les intermittences de la mémoire, Paris, Hermann.

Engelskspråklig
 Cook, Dervila (2005): Patrick Modiano's (Auto)Biographical Fictions. Rodopi, Amsterdam & New York. ISBN 90-420-1884-4
 Guyot-Bender, Martine & VanderWolk, William (1998): Paradigms of Memory: The Occupation and Other Hi-Stories in the Novels of Patrick Modiano. Peter Lang, Frankfurt. ISBN 0-8204-3864-2
 Morris, Alan (1996): Patrick Modiano. Oxford. ISBN 1-85973-098-1 (Cloth) ISBN 1-85973-004-3 (Paper)
 VanderWolk, William (1997): Rewriting the Past. Memory, History and Narration in the Novels of Patrick Modiano. Rodopi, Amsterdam. ISBN 90-420-0179-8

 Eksterne lenker 



  Le réseau Modiano, Perso.orange.fr  Le réseau Modiano, Lereseaumodiano''
  Au temps, Dictionnaire Patrick Modiano, ved Bernard Obadia

Kategori:Franske forfattere
Kategori:Æreslegionen
Kategori:Personer fra Boulogne-Billancourt
Kategori:Franske nobelprisvinnere
Kategori:Nobelprismottakere i 2014
Kategori:Nobelprisvinnere (litteratur)